ai4bharat/Pralekha huggingface dataset:
குடியரசுத் தலைவர் செயலகம்
உலக நாடுகளுக்கு பாதுகாப்புத்துறை உட்பட ஏராளமான வாய்ப்புகளை அளிக்கும் பூமி இந்தியா: குடியரசுத் தலைவர் ராம் நாத் கோவிந்த்
இந்தியா இன்று சந்தை மட்டுமல்ல,உலக நாடுகளுக்கு பாதுகாப்புத்துறை உள்பட ஏராளமான வாய்ப்புகளை அளிக்கும் பூமி என ஏரோ இந்தியா கண்காட்சியின் நிறைவு நிகழ்ச்சியில் குடியரசுத் தலைவர் திரு.ராம் நாத் கோவிந்த் கூறினார்.
பெங்களூரில் நடைப்பெற்ற ஏரோ இந்தியா-21 கண்காட்சியின் நிறைவு நாள் நிகழ்ச்சியில் குடியரசுத் தலைவர் திரு. ராம்நாத் கோவிந்த் பேசியதாவது:
பாதுகாப்பு மற்றும் விண்வெளித்துறையில், உலகளவில் இந்தியாவின் வலிமை வளர்ந்து வருவதற்கு இந்த ஏரோ இந்தியா-21 கண்காட்சியே சான்றாக உள்ளது. இந்தியாவின் திறன்கள் மீதான, உலகளாவிய நம்பிக்கை சீராக வளர்ந்து வருவதை இந்த நிகழ்ச்சி வெளிப்படுத்தியுள்ளது.
கடந்த 6 ஆண்டுகளில் இந்தியாவில் மேற்கொள்ளப்பட்ட சீர்திருத்தங்கள், பாதுகாப்பு மற்றும் விண்வெளித்துறையில் முதலீட்டாளர்கள் மற்றும் தனியார் நிறுவனங்களுக்கு இதுவரை கண்டிராத வாய்ப்புகளை வழங்கியுள்ளது.
தற்சார்பு மற்றும் ஏற்றுமதி வளர்ச்சி என்று இரட்டை நோக்கங்களுடன் பாதுகாப்புத் துறையில் இந்தியாவை முன்னணி நாடாக இடம் பெறச் செய்வதற்கு, நாங்கள் பல கொள்கை முயற்சிகளை எடுத்துள்ளோம்.
உற்பத்தியாளர்கள் இந்தியாவில் தொழில் தொடங்குவதை ஊக்குவிக்க, தொழில் செய்வதற்கான நடைமுறைகளை எளிதாக்குவதில் அரசு கவனம் செலுத்துகிறது.
பாதுகாப்புத்துறை சீரான தாராளமயமாக்கலை கண்டிருக்கிறது. பல பொருட்கள் தயாரிப்புக்கு, தொழில்துறை உரிமம் பெறுவதற்கான தேவைகள் நீக்கப்பட்டுள்ளன. தொழிற்சாலைகளுக்கான உரிமம் மற்றும் ஏற்றுமதி அங்கீகார நடைமுறைகள் எளிதாக்கப்பட்டு ஆன்லைனில் வழங்கப்பட்டு வருகின்றன.
பாதுகாப்புத் தளவாட தொழிற்சாலைகள் அமைக்கவும், குறு, சிறு, நடுத்தர தொழில் நிறுவனங்களுக்கு ஊக்கம் அளிக்கவும் உத்தரப் பிரதேசம் மற்றும் தமிழகத்தில் இரண்டு பாதுகாப்பு வளாகங்கள் அமைக்கப்பட்டுள்ளன.
இந்த முயற்சிகள் எல்லாம், நாட்டில் அதிகளவிலான வேலைவாய்ப்புகளை ஏற்படுத்தும் என்றும், பாதுகாப்பு தளவாட உற்பத்தியில் இந்தியாவை தற்சார்பு பாதைக்கு கொண்டு செல்லும் என்றும் எதிர்பார்க்கப்படுகிறது.
இந்தியா எப்போதுமே, உலகளாவிய அமைதி மற்றும் வளர்ச்சியின் தீவிர ஆதரவாளராக இருந்து வருகிறது.
இந்தியப் பெருங்கடல் பகுதியில் அதிகளவில் இயற்கை வளங்கள் உள்ளதாலும், உத்திகளின் இருப்பிடமாக இருப்பதாலும் அது முக்கியமான பகுதியாகும்.
இந்தியப் பெருங்கடல் பகுதியில் ஒத்துழைப்பை அதிகரிக்க, அனைத்து பகுதியின் பாதுகாப்பு மற்றும் வளர்ச்சிக்காக, ‘சாகர்’ என்ற திட்டத்தை நாங்கள் கொண்டு வந்துள்ளோம். அரசியல், பொருளாதார, கலாச்சார மற்றும் பாதுகாப்பு ஒத்துழைப்பை வளர்ப்பதில் இந்தியப் பெருங்கடல் பகுதி நாடுகள் கவனம் செலுத்துவது முக்கியம்.
இவ்வாறு அவர் கூறினார்.
நுகர்வோர் நலன், உணவு மற்றும் பொது விநியோகம் அமைச்சகம்
நாட்டில் இதுவரை இல்லாத அளவிற்கு அதிக நெல் கொள்முதல்
தற்போதைய ராபி சந்தைப்படுத்துதல் பருவம் 2021-22-ன் போது குறைந்தபட்ச ஆதரவு விலைக்கு கோதுமை கொள்முதல் தொய்வின்றி நடைபெற்று வருகிறது.
கடந்த வருடம் இதே காலகட்டத்தில் 368.45 லட்சம் மெட்ரிக் டன் கோதுமை கொள்முதல் செய்யப்பட்ட நிலையில், இந்தாண்டு ஜூன் 4 வரை 413.91 லட்சம் மெட்ரிக் டன் கொள்முதல் செய்யப்பட்டுள்ளது.
இது வரை கொள்முதல் செய்யப்பட்டதில் இது தான் அதிக அளவு ஆகும். முந்தைய அதிக கொள்முதலாக 2020-21-ன் ராபி பருவத்தில் செய்யப்பட்ட 389.92 லட்சம் மெட்ரிக் டன் இருந்தது.
குறைந்தபட்ச ஆதரவு விலையான ரூ 81,747.81 கோடியுடன் சுமார் 45.06 லட்சம் விவசாயிகள் நடப்பு ராபி சந்தைப்படுத்துதல் பருவ கொள்முதல் நடவடிக்கைகளினால் ஏற்கனவே பலனடைந்துள்ளனர்.
தற்போதைய காரிப் சந்தைப்படுத்துதல் பருவம் 2020-21-ன் போது குறைந்தபட்ச ஆதரவு விலைக்கு நெல் கொள்முதலும் தொய்வின்றி நடைபெற்று வருகிறது.
கடந்த வருடம் இதே காலகட்டத்தில் 732.40 லட்சம் மெட்ரிக் டன் நெல் கொள்முதல் செய்யப்பட்ட நிலையில், இந்தாண்டு ஜூன் 4 வரை 805.21 லட்சம் மெட்ரிக் டன் நெல்  கொள்முதல் செய்யப்பட்டுள்ளது.
குறைந்தபட்ச ஆதரவு விலையான ரூ 1,52,022.37 கோடியுடன் சுமார் 119.42 லட்சம் விவசாயிகள் நடப்பு காரிப் சந்தைப்படுத்துதல் பருவ கொள்முதல் நடவடிக்கைகளினால் ஏற்கனவே பலனடைந்துள்ளனர்.
நெல் கொள்முதல் இதுவரை இல்லாத வகையில் மிகவும் அதிக அளவில் செய்யப்பட்டுள்ளது.
இதற்கு முந்தைய அதிக அளவாக 2019-20-ல் கொள்முதல் செய்யப்பட்ட 773.45 லட்சம் மெட்ரிக் டன் இருந்தது.
மேலும், மாநிலங்களிலிருந்து வந்திருந்த கோரிக்கைகளின் அடிப்படையில், தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, மத்தியப் பிரதேசம், உத்தரப் பிரதேசம், ஒடிசா, ராஜஸ்தான் மற்றும் ஆந்திரப்பிரதேசத்தில் குறைந்தபட்ச ஆதரவு விலை திட்டத்தின் கீழ் 107.81 லட்சம் மெட்ரிக் டன் பருப்பு மற்றும் எண்ணெய் விதைகளை கொள்முதல் செய்ய ஒப்புதல் வழங்கப்பட்டுள்ளது.
2021 ஜூன் 4 வரை, 7,51,279.59 மெட்ரிக் டன் எடையிலான தானியங்களை ரூபாய் 3,928.50 கோடி குறைந்தபட்ச ஆதரவு விலைக்கு, தமிழ்நாடு, கர்நாடகா, ஆந்திரப் பிரதேசம், மத்தியப் பிரதேசம், மகாராஷ்டிரா, குஜராத், உத்தரப் பிரதேசம், தெலங்கானா, ஹரியானா மற்றும் ராஜஸ்தான் ஆகிய மாநிலங்களில் உள்ள 4,43,412 விவசாயிகள் பயனடையும் வகையில் தனது முகமைகள் மூலம் அரசு கொள்முதல் செய்துள்ளது.
அதே போன்று, 5089 மெட்ரிக் டன் கொப்பரை கர்நாடகா மற்றும் தமிழ்நாட்டில் உள்ள 3961 விவசாயிகளிடம் இருந்து ரூபாய் 52.40 கோடி குறைந்தபட்ச ஆதார விலைக்கு கொள்முதல் செய்யப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleseDetail.aspx?PRID=1724717
பெட்ரோலியம் மற்றம் இயற்கை எரிவாயு அமைச்சகம்
எத்தனால் விலை நிர்ணயம் மற்றும் மறு சீரமைப்புக்கு மத்திய அமைச்சரவை ஒப்புதல் அளித்துள்ளது
பி ஹெவி மொலாசஸ் / பகுதி அளவான கரும்புச் சாறு ஆகியவற்றிலிருந்து பெறப்படும் எத்தனாலுக்கு விலை நிர்ணயம் மற்றும் மறுசீரமைப்புக்கும், 100 சதவீத கரும்புச்சாறு அடிப்படையிலான எத்தனாலுக்கு விலை நிர்ணயம் செய்வதற்கும் பிரதமர் திரு. நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழு ஒப்புதல் அளித்துள்ளது. இது 2018-19-ஆம் ஆண்டு கரும்பு பருவத்திற்கும் 2018 டிசம்பர் 1-ம் தேதியிலிருந்து 2019 நவம்பர் 30-ம் தேதி வரையிலான எத்தனால் விநியோக்கக் காலத்திற்கும் இது பொருந்தும்.
· பி ஹெவி மொலாசஸ் / பகுதி அளவான கரும்புச் சாறு ஆகியவற்றிலிருந்து பெறப்படும் எத்தனாலுக்கு லிட்டர் ஒன்றுக்கு ரூ.52.43 என விலை நிர்ணயம் செய்யப்பட்டுள்ளது. 
· 100 சதவீத கரும்புச்சாறிலிருந்து எத்தனால் தயாரிப்புக்கு லிட்டர் ஒன்றுக்கு விலை ரூ.59.13 என விலை நிர்ணயிக்கப்பட்டுள்ளது. சர்க்கரை உற்பத்தி செய்யாமல் கரும்புச் சாறு முழுவதையும் எத்தனால் தயாரிப்புக்கு பயன்படுத்தும் சர்க்கரை ஆலைகள் இந்த பிரிவில் வரும்.
-----
(Visitor Counter : 118
பிரதமர் அலுவலகம்
ஜி20 தலைவர்கள் உச்சிமாநாட்டுக்கு இடையே, பிரான்ஸ் அதிபர் மற்றும் பிரதமர் இருதரப்பு சந்திப்பு
இத்தாலியின் ரோம் நகரில் 2021 அக்டோபர் 30ம் தேதி நடந்த ஜி20 உச்சிமாநாட்டுக்கு இடையே பிரதமர் திரு நரேந்திர மோடி, பிரான்ஸ் அதிபர் மேதகு திரு இம்மானுவேல் மேக்ரனுடன் இருதரப்பு கூட்டம் நடத்தினார்.
இந்தியா-பிரான்ஸ் இடையே நிலவும் யுக்திசார்ந்த ஒத்துழைப்புகளின் நிலவரம் குறித்து இரு தலைவர்களும் திருப்தி தெரிவித்தனர்.
கடந்த செப்டம்பர் மாதம் வெளியிடப்பட்ட ஐரோப்பிய ஒன்றியத்தின் இந்ததோ-பிசிபிக் யுக்தியை பிரதமர் வரவேற்றார் மற்றும் இதற்காக பிரான்ஸ் முக்கிய பங்காற்றியதற்காக பிரான்ஸ் அதிபருக்கு நன்றி தெரிவித்தார். இந்தோ-பசிபிக் விஷயத்தில் ஒத்துழைப்புடன் செயல்படவும் மற்றும் இப்பகுதியில் தடையற்ற, திறந்தவெளி மற்றும் விதிமுறைகள் அடிப்படையிலான ஒழுங்கை ஏற்படுத்துவதில் புதிய வழிமுறைகளை காணவும் தங்களின் அர்ப்பணிப்பை மீண்டும் உறுதி செய்தனர்.
நடைபெறவுள்ள சிஓபி26 மாநாடு மற்றும் பருவநிலைக்கான நிதி விஷயங்களின் கவனம் செலுத்துவதன் அவசியம் குறித்தும் இரு தலைவர்களும் ஆலோசித்தனர்.
கூடிய விரைவில் இந்தியா வர, பிரான்ஸ் அதிபர் மேக்ரானுக்கு, பிரதமர் அழைப்பு விடுத்தார்.
(
வணிகம் மற்றும் தொழில்துறை அமைச்சகம்
லாஜிக்ஸ் இந்தியா மாநாட்டின் இலட்சினை மற்றும் தகவல் கையேட்டை வெளியிட்டார் மத்திய வர்த்தக அமைச்சர் ஜனவரியில் நடைபெற உள்ள இந்த மாநாட்டில் 20 நாடுகள் பங்கேற்கும் என்று எதிர்பார்ப்பு
லாஜிக்ஸ் இந்தியா 2019 மாநாட்டின் இலட்சினை மற்றும் தகவல் கையேட்டை மத்திய வர்த்தக மற்றும் தொழில்துறை அமைச்சர் திரு. சுரேஷ் பிரபு இன்று வெளியிட்டார். இந்த நிகழ்ச்சியில் பேசிய அவர் உலகத்தில் மிக வேகமாக வளர்ந்துவரும் பொருளாதார நாடுகளில் ஒன்றாக இந்தியா திகழ்கிறது என்றும் உலகெங்கும் உள்ள நாடுகளுடன் சிறந்த சரக்கு போக்குவரத்து இணைப்புகளை ஏற்படுத்திக்கொள்ள இந்தியா முற்படுவதாகவும் அவர் கூறினார்.
மேம்பட்ட சர்வதேச வர்த்தக சரக்கு போக்குவரத்து வசதியை ஏற்படுத்தவும், மற்ற துறைகள் மலிவான சரக்கு போக்குவரத்து வசதியை பெறுவதற்கும் இந்த லாஜிக்ஸ் இந்தியா மாநாடு உதவும் என்று அவர் கூறினார்.
இந்த மாநாடு புது தில்லில் ஜனவரி 31, 2019 முதல் பிப்ரவரி 2, 2019 வரை நடைபெறும். இந்த மாநாட்டை இந்திய ஏற்றுமதி நிறுவனங்கள் கூட்டமைப்பு ஏற்பாடு செய்துள்ளது.
உலக வங்கியின் சரக்கு போக்குவரத்து செயல்பாட்டு அட்டவணை 2018-ல் இந்தியா 44 வது இடத்தை பிடித்துள்ளது. பொருளாதார ஆய்வு 2017-18 தரவின்படி இந்திய சரக்குபோக்குவரத்து துறையின் மதிப்பு 160 பில்லியன் டாலராகும், மேலும் இது அடுத்த இரண்டு ஆண்டுகளில் 215 அமெரிக்க டாலராக உயரும் என்று எதிர்பார்க்கப்படுகிறது. இந்த துறை 22 மில்லியன் மக்களுக்கு வேலைவாய்ப்பு அளித்துள்ளது. இது அடுத்த ஐந்து ஆண்டுகளில் 10.5 சதவீதம் உயரும் என்று எதிர்பார்க்கப்படுகிறது.
சுற்றுலா அமைச்சகம்
இந்தியாவின் மிகப்பெரிய திருமணத் தொழிலின் திறனைத் திறக்க சுற்றுலா அமைச்சகம் ஒரு திருமண சுற்றுலா பிரச்சாரத்தைத் தொடங்குகிறது
பிரதமர் திரு. நரேந்திர மோடியின் " சுற்றுலாவை தீவிரமாக மேம்படுத்துதல்" என்ற தொலைநோக்குப் பார்வையின் அடிப்படையில், உலக அரங்கில் இந்தியாவை ஒரு முதன்மையான திருமண இடமாகக் காண்பிப்பதை நோக்கமாகக் கொண்ட ஒரு லட்சிய பிரச்சாரத்தை சுற்றுலா அமைச்சகம் வெளியிட்டது.
இந்த பிரச்சாரம் இந்தியாவில் சுற்றுலாவை புதிய உயரங்களுக்கு உயர்த்துவதற்கான பெரும் சாத்தியக்கூறுகளின் வழிகளை ஆராய முயல்கிறது. உலகெங்கிலும் உள்ள தம்பதிகளை இந்தியாவில் தங்கள் சிறப்பு நாளைக் கொண்டாட ஒரு குறிப்பிடத்தக்க பயணத்தைத் தொடங்க ஈர்ப்பதன் மூலம் இந்தியாவின் திருமணத் தொழிலை விரிவுபடுத்த இந்த பிரச்சாரம் முயல்கிறது.
சிறப்பு பிரச்சாரத்தை தொடங்கி வைத்து மத்திய கலாச்சாரம், சுற்றுலா மற்றும் தொலைத்தொடர்புத் துறை அமைச்சர் திரு ஜி கிஷன் ரெட்டி , "இன்று ஒரு குறிப்பிடத்தக்க பயணத்தின் தொடக்கத்தைக் குறிக்கிறது. உலக அளவில் திருமணத் தலங்களின் அடையாளமாக இந்தியாவை நிலைநிறுத்தும் பணி. இந்த பிரச்சாரத்தைத் தொடங்குவதன் மூலம், உலகெங்கிலும் உள்ள தம்பதிகளை வசீகரிக்கும் கனவு திருமண இடங்களை ஆராய நான் அழைக்கிறேன். பிரச்சார அணுகுமுறையை முன்னிலைப்படுத்தி, "எங்கள் 360 டிகிரி அணுகுமுறை, முதல் "வணக்கம்" முதல் இறுதி "நான் செய்கிறேன்" வரை ஒவ்வொரு கணமும் இந்தியாவின் அன்பான அரவணைப்பு மற்றும் வளமான பாரம்பரியத்திற்கு ஒரு சான்றாக இருப்பதை உறுதி செய்யும்" என்று கூறினார்.
இந்த பிரச்சாரம் நாடு முழுவதும் சுமார் 25 முக்கிய இடங்களை விவரக்குறிப்பு செய்வதோடு தொடங்குகிறது, அவர்களின் திருமண அபிலாஷைகளுக்கு இந்தியா ஒன்றுக்கு மேற்பட்ட வழிகளில் எவ்வாறு பொருந்துகிறது என்பதை ஆராய்கிறது. பிரமிக்க வைக்கும் நிலப்பரப்புகள் முதல் புனிதமான பாரம்பரியங்கள் வரை, சுவையான சமையல் இன்பங்கள் முதல் அதிநவீன உள்கட்டமைப்பு வரை, இந்த பிரச்சாரம் இந்தியாவின் பிரமாண்டத்தின் சாராம்சத்தை பதிவு செய்கிறது. கற்பனைக்கு அப்பாற்பட்ட பின்னணியில் "நான் செய்கிறேன்" என்று சொல்ல தம்பதிகளை அழைக்கிறது. இது இந்தியாவின் பண்டைய பாரம்பரியத்தை நவீன நேர்த்தியுடன் இணைப்பதைக் கொண்டாடுகிறது, காதல் மற்றும் கொண்டாட்டத்தின் மறக்கமுடியாத பயணத்தைத் தொடங்க உலகை ஈர்க்கும் ஒரு கதையை உருவாக்குகிறது.
தொழில்துறை வல்லுநர்கள், சங்கங்கள் மற்றும் அனுபவமிக்க திருமண திட்டமிடுபவர்களுடன் நெருக்கமான ஆலோசனையுடன் உருவாக்கப்பட்ட அதன் கூட்டு அணுகுமுறையில் இந்த பிரச்சாரத்தின் முக்கிய சிறப்பம்சம் உள்ளது. அவர்களின் விலைமதிப்பற்ற பின்னூட்டம் ஒரு திருமண சுற்றுலா தலமாக இந்தியாவை மாற்றக்கூடியதாகும்.
இந்தியாவில் திருமணத் தொழில் மற்றும் ஒட்டுமொத்த சுற்றுலாவின் வளர்ச்சியை அதிகரிக்கும் அதே வேளையில், அசாதாரண திருமண அனுபவத்தை விரும்பும் தம்பதிகளுக்கு இந்தியாவை முதன்மையான தேர்வாக நிறுவுவதை இந்த திருமண சுற்றுலா பிரச்சாரம் நோக்கமாகக் கொண்டுள்ளது.
ANU/SM/PKV/KRS
(Visitor Counter : 69
பிரதமர் அலுவலகம்
பிரதமரின் மக்கள் மருந்தகத் திட்டத்தில் அசாமின் பயணத்திற்கு பிரதமர் பாராட்டு
அசாமில் பிரதமரின் மக்கள் மருந்தகத் திட்டம் சிறப்பாக செயல்படுத்தப்படுவதற்கு பிரதமர் திரு நரேந்திர மோடி பாராட்டு தெரிவித்துள்ளார்.
நாடாளுமன்ற உறுப்பினர் குயின் ஓஜாவின் ட்விட்டர் பதிவிற்கு பதிலளித்து அவர் கூறியிருப்பதாவது:
“அசாமில் பிரதமரின் மக்கள் மருந்தகத் திட்டத்தில் மக்களின் அனுபவம் ஊக்கமளிக்கிறது. நாட்டு மக்களின் சுகாதாரப் பாதுகாப்பில் அரசு உறுதி பூண்டுள்ளது.”
((
சட்டம் மற்றும் நீதித்துறை அமைச்சகம்
நீதிமன்றங்களில் மாநில மொழிகள் ஊக்குவிப்பு
அரசியல் சாசனத்தின் 348பிரிவு உச்சநீதிமன்றம், உயர்நீதிமன்றங்களின் நடவடிக்கைகள் ஆங்கிலத்தில் இருக்க வேண்டும் என்று கூறுகிறது. 348-வது சட்டப்பிரிவின் 2-வது பிரிவின் உட்பிரிவு  பிரிவு -ல், உயர்நீதி மன்றங்களின் நடவடிக்கைகள் குடியரசுத் தலைவரின் ஒப்புதலுடன் மாநில மொழிகளில் இருக்கலாம் என தெரிவிக்கப்பட்டுள்ளது.
ராஜஸ்தான், உத்தரப்பிரதேசம், மத்தியப் பிரதேசம், பீகார் ஆகிய மாநிலங்களின் உயர்நீதிமன்ற நடவடிக்கைகளில் இந்தி பயன்பாடு அங்கீகரிக்கப்பட்டுள்ளது.
தமிழ்நாடு, குஜராத், சத்தீஷ்கர், மேற்கு வங்கம், கர்நாடகா ஆகிய மாநில அரசுகள் முறையே தமிழ், குஜராத்தி, இந்தி, வங்காளம், கன்னடம் ஆகிய மொழிகளில் உயர்நீதிமன்ற நடவடிக்கைகள் அமைய வேண்டும் என மத்திய அரசுக்கு கோரிக்கை விடுத்துள்ளன. இது தொடர்பாக உச்சநீதிமன்ற தலைமை நீதிபதியின் ஆலோசனைப் பெறப்பட்ட நிலையில் அவை ஏற்கப்படவில்லை.
தமிழ்நாடு அரசிடம் இருந்து பெறப்பட்ட மற்றொரு வேண்டுகோளின் அடிப்படையில் முந்தைய முடிவை மறுபரிசீலனை செய்யுமாறு உச்சநீதிமன்ற தலைமை நீதிபதியிடம் அரசு வேண்டுகோள் விடுத்தது. இது தொடர்பான பரிசீலனைக்குப் பிறகு உச்சநீதிமன்ற தலைமை நீதிபதி முந்தைய முடிவுகளையே மீண்டும் வலியுறுத்தினார்.
சட்டம் மற்றும் நீதித்துறை அமைச்சகத்தின் கீழ் இந்திய மொழிகள் குழுவை ஓய்வு பெற்ற உச்சநீதிமன்ற தலைமை நீதிபதி திரு எஸ் ஏ பாப்டே தலைமையில் இந்திய பார் கவுன்சில் அமைத்துள்ளது. சட்டம் தொடர்பான அம்சங்களை மாநில மொழிகளில் மொழி பெயர்க்கும் நோக்கில் சொற்களஞ்சியத்தை இந்தக்குழு உருவாக்குகிறது.
இந்த தகவலை மாநிலங்களவையில் எழுத்துப்பூர்வமாக அளித்த பதிலில் மத்திய சட்ட அமைச்சர் திரு கிரண் ரிஜிஜூ தெரிவித்துள்ளார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
காரில் தொகுப்புப் பயணம் மற்றும் பகிரப்பட்ட போக்குவரத்து விதிமுறைகள்
மோட்டார் வாகனச் சட்டம், 1988 இன் பிரிவு 93க்கு ஏற்ப, அனைத்து மாநிலங்கள் / யூனியன் பிரதேசங்களின் இணக்கத்திற்காக, 2020 ஆம் ஆண்டுக்கான மோட்டார் வாகன ஒருங்கிணைப்பாளர் வழிகாட்டுதல்களை சாலைப் போக்குவரத்து மற்றும் நெடுஞ்சாலைகள் அமைச்சகம் 2020 நவம்பர் 27 அன்று வெளியிட்டது. இந்த வழிகாட்டுதல்கள், மாநிலங்கள் / யூனியன் பிரதேச அரசுகள் உரிமம் வழங்குதல் மற்றும் அத்தகைய ஒருங்கிணைப்பாளர்களால் நடத்தப்படும் செயல்களை ஒழுங்குபடுத்துவதற்கான வழிகாட்டும் கட்டமைப்பை அளிக்கின்றன. இந்த வழிகாட்டுதல்களின் பத்தி 11 இன் படி ரைடு பூலிங் தொடர்பான வழிகாட்டுதல் அளிக்கப்பட்டுள்ளது.
சாலைப் போக்குவரத்து என்பது மாநில விஷயமாகும். எனவே, சாலைகள் போன்றவற்றில் ஏற்படும் போக்குவரத்து நெரிசல் பிரச்சனையைத் தீர்ப்பதற்கான நடவடிக்கைகள் உட்பட, நிலையான நகர்ப்புற போக்குவரத்து அமைப்பின் திட்டமிடல் மற்றும் மேலாண்மைக்கான முயற்சிகள் அந்தந்த நகரங்கள்/மாநிலங்கள்/யூனியன் பிரதேசங்களால் மேற்கொள்ளப்படுகின்றன.
பொதுப் போக்குவரத்தைப் பயன்படுத்தவும், தனிப்பட்ட வாகனங்களைப் பயன்படுத்துவதைக் குறைக்கவும், தூய்மையான பயணத்தைத் தேர்வு செய்யவும் - வேலைக்குச் செல்லும்போது பயணத்தைப் பகிரவும் அல்லது பொதுப் போக்குவரத்தைப் பயன்படுத்தவும் அல்லது நடந்து செல்லவும் அல்லது சைக்கிளைப் பயன்படுத்தவும், குறும்பயணங்களை ஒருங்கிணைக்கவும், பயணங்களைக் குறைக்கவும் பொதுமக்கள் கேட்டுக் கொள்ளப்பட்டுள்ளனர்.
மேலும், நாடு முழுவதும் காற்றின் தரத்தை மேம்படுத்துவதற்காக தேசிய தூய்மைக் காற்று திட்டத்தையும் அரசு தொடங்கியுள்ளது.
இந்தத் தகவலை மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
PIB Headquarters
அமர்நாத் யாத்ரீகர்களுக்கு பி.எஸ்.என்.எல் வழங்கும் சிறப்பு சிம் கார்டுகள்
காஷ்மீரில், இமயமலையில் அமைந்துள்ள புனித அமர்நாத் குகைக் கோயில் சன்னதிக்கு செல்லும் யாத்ரீகர்களுக்கு உதவும் வகையில், பி.எஸ்.என்.எல் நிறுவனத்தின் ஜம்மு காஷ்மீர் தொலைத் தொடர்பு வட்டம், இலகுவான தொலைத் தொடர்பு சேவைகளை வழங்கும் வகையில், 01.07.2019 முதல் 15.08.2019 வரை சிறப்பு ஏற்பாடுகளை செய்துள்ளது.
வழக்கமாக பிற மாநில ப்ரீ பெய்டு செல்போன் இணைப்புகளை பயன்படுத்த ஜம்மு காஷ்மீரில் அனுமதி இல்லை என்பதால், உள்துறை மற்றும் தொலைத் தொடர்புத்துறை அனுமதியுடன், முன்கூட்டியே திறன் ஏற்றப்பட்ட சிறப்பு யாத்ரா சிம் கார்டுகளை பி.எஸ்.என்.எல். வழங்குகிறது. ரூ.230  விலை உள்ள யாத்ரா சிம் கார்டு பெறுவோருக்கு, 20,000 வினாடிகள் இலவச டாக் - டைம், 1.5 GB இலவச டேட்டா, போன்ற வசதிகள் பத்து நாட்களுக்கு செல்லத்தக்க வகையில் கிடைக்கும்.
இந்த யாத்ரா சிம் கார்டுகளைப் பெற, முகவரிச் சான்று, அடையாள அட்டை, விண்ணப்பதாரரின் புகைப்படம் ஆகியவற்றுடன் SASB அளித்துள்ள யாத்ராவுக்கான பதிவுச் சீட்டில் உண்மை நகலையும் சான்றாக அளிக்க வேண்டும்.
இந்த யாத்ரா சிம் கார்டுகள், லகன்பூர் பேஸ் கேம்ப் சுற்றுலா பயண வரவேற்பு மையம், பகவதி நகர் ஜம்மு பேஸ் கேம்ப், கச்சி சாவ்னி ஜம்மு மெயின் எக்ஸ்சேஞ்ச் பில்டிங் வாடிக்கையாளர் சேவை மையம், திரிகூட நகர், RBI பில்டிங் அருகில் உள்ள மெயின் எக்ஸ்சேஞ்ச் வாடிக்கயாளர் சேவை மையம், பல்டால் மற்றும் பாகல்காம் பேஸ் கேம்ப், ஸ்ரீநகர் ரயில் நிலையம் அருகில் உள்ள நவ்காம் சுற்றுலா பயண வரவேற்பு மைய அலுவலகங்களில் கிடைக்கும்.
யாத்ரீகர்கள் அனைவரும் பி.எஸ்.என்.எல் நிறுவனத்தின் முன்கூட்டியே திறனேற்றப்பட்ட சிறப்பு யாத்ரா சிம் கார்டுகளை, மேற்குறிப்பிட்ட அனுமதிக்கப்பட்ட கவுண்டர்களில் மட்டும் பெற்றுக் கொள்ளுமாறு கேட்டுக்கொள்ளப்படுகிறார்கள்.
கூடுதல் விவரங்களுக்கு http://www.jandk.bsnl.co.in/yatra.html என்ற இணையதள முகவரியை தொடர்பு கொள்ளுமாறு பி.எஸ்.என்.எல் நிறுவனத்தின் புதுதில்லி தலைமையக வர்த்தக பிரிவு துணைப் பொது மேலாளர் திரு ஏ கே கோயல் கேட்டுக் கொண்டுள்ளார்.
----
(Visitor Counter : 230
விவசாயத்துறை அமைச்சகம்
தமிழ்நாடு, கர்நாடகா, மகாராஷ்டிரா, தெலுங்கானா மற்றும் ஹரியானா ஆகிய மாநிலங்களில் கரீப் பருவத்தின் போது 13.77 லட்சம் மெட்ரிக் டன்கள் தானியங்கள் மற்றும் எண்ணெய் வித்துகளைக் கொள்முதல் செய்ய ஒப்புதல் வழங்கப்பட்டுள்ளது
2020-21-ஆம் ஆண்டுக்கான கரீப் சந்தைப்படுத்துதல் பருவம் தற்போது தான் ஆரம்பித்துள்ள நிலையில், கரீப் 2020-21 பயிர்களை ஏற்கனவே இருக்கும் குறைந்தபட்ச ஆதரவு விலைத் திட்டங்களின் படி, முந்தைய பருவங்களில் செய்தது போல், அரசு கொள்முதல் செய்து வருகிறது.
மாநிலங்களின் பரிந்துரைகளின் அடிப்படையில், தமிழ்நாடு, கர்நாடகா, மகாராஷ்டிரா, தெலுங்கானா மற்றும் ஹரியானா ஆகிய மாநிலங்களில் கரீப் பருவத்தின் போது 13.77 லட்சம் மெட்ரிக் டன்கள் தானியங்கள் மற்றும் எண்ணெய் வித்துகளை கொள்முதல் செய்ய ஒப்புதல் வழங்கப்பட்டுள்ளது.
இதர மாநிலங்கள்/யூனியன் பிரதேசங்களில், பரிந்துரைகள் வரப்பெற்றவுடன், ஒரு வேளை சந்தை விலைகள் அவற்றின் குறைந்தபட்ச ஆதரவு விலையை விடக் குறைவாக இருக்கும் பட்சத்தில், கரீப் தானியங்கள் மற்றும் எண்ணெய் வித்துகளின் கொள்முதல் விலை ஆதரவுத் திட்டத்தின் படி செய்யப்படும்.
2020 செப்டம்பர் 24 வரை, தமிழ்நாட்டில் உள்ள 40 விவசாயிகளுக்கு பலனளிக்கும் வகையில், ரூ 25 லட்சம் குறைந்தபட்ச ஆதரவு விலை மதிப்புள்ள 34.20 மெட்ரிக் டன் பாசிப்பருப்பை தனது முதன்மை முகமைகளின் மூலம் அரசு கொள்முதல் செய்துள்ளது.
அதே போன்று, கர்நாடகா மற்றும் தமிழ்நாட்டில் உள்ள 3961 விவசாயிகளுக்குப் பலனளிக்கும் வகையில், ரூ 52.40 கோடி குறைந்தபட்ச ஆதரவு விலை மதிப்புள்ள 5089 மெட்ரிக் டன்கள் கொப்பரை கொள்முதல் செய்யப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 169.19 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 169.19 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 12.02 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1797079
பிரதமர் அலுவலகம்
ஸ்வாஹித் தினத்தை முன்னிட்டு அசாம் இயக்கத்தில் கலந்து கொண்டவர்கள் அனைவரின் வீரத்தையும் பிரதமர் நினைவு கூர்ந்துள்ளார்
ஸ்வாஹித் தினத்தை முன்னிட்டு அசாம் இயக்கத்தில் கலந்து கொண்டவர்கள் அனைவரின் வீரத்தையும் பிரதமர் திரு நரேந்திர மோடி நினைவு கூர்ந்துள்ளார்.
ட்விட்டரில் அவர் கூறியிருப்பதாவது:
“நமது வரலாற்றில் அசாம் இயக்கத்திற்கு சிறப்பு இடம் உண்டு. ஸ்வாஹித் தினமான இன்று, அசாம் இயக்கத்தில் கலந்து கொண்டவர்கள் அனைவரின் வீரத்தையும் நான் நினைவுகூர்கிறேன். அசாமின் தனித்துவம் வாய்ந்த கலாச்சாரத்தைப் பாதுகாப்பதற்கு அவர்கள் வழங்கிய பங்களிப்பை நாம் ஒருபோதும் மறக்க மாட்டோம்.”
மத்திய அமைச்சரவை
தேசிய மின்னணு கொள்கைக்கு மத்திய அமைச்சரவை ஒப்புதல்
மத்திய மின்னணு மற்றும் தகவல் தொழில்நுட்ப அமைச்சகம் முன்மொழிந்துள்ள தேசிய மின்னணு கொள்கை 2019-க்கு, பிரதமர் திரு. நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்துள்ளது. மின்னணு முறை வடிவமைப்பு மற்றும் உற்பத்திக்கான உலகளாவிய மையமாக இந்தியாவை மாற்ற வேண்டும் என்பதை இந்தக் கொள்கை முன்நிறுத்துகிறது. சிப்செட்டுகள் உள்ளிட்ட முக்கியமான உதிரி பாகங்களை உருவாக்குவதற்கான திறன்களை முடுக்கிவிட்டு, ஊக்குவிப்பதன் வாயிலாகவும், உலகளவில் இந்தத் துறை போட்டியிடும் வகையிலான சூழலை உருவாக்குவதன் மூலமும் இந்த இலக்கு எட்டப்பட உள்ளது.
மின்னணு முறை வடிவமைப்பு மற்றும் உற்பத்தித் துறையை உலகளவில் போட்டியிடுவதற்கு ஏற்ற சூழலை உருவாக்குவது, முக்கியமான மின்னணு பாகங்களை உற்பத்தி செய்வதற்கான உதவியையும், நிதியுதவியையும் அளிப்பது, உயர்தொழில்நுட்பம் சார்ந்த பெரிய திட்டங்களுக்கு சிறப்பு உதவிகள் வழங்குவது, புதிய தொழிற்கூடங்களை ஊக்குவிப்பதற்கும், தற்போதுள்ள தொழிற்கூடங்களை விரிவுபடுத்துவதற்கும் பொருத்தமான திட்டங்களையும், உதவிக்கான முறைகளையும் வகுப்பது, மின்னணு துறை சார்ந்த அனைத்து துணை பிரிவுகளிலும் ஆராய்ச்சி வளர்ச்சியையும், புதிய கண்டுபிடிப்புகளையும் மேம்படுத்துவது, தொழில் திறன்களை கணிசமாக மேம்படுத்த ஊக்கத்தொகை வழங்குவது ஆகியவை 2019 தேசிய மின்னணு கொள்கையின் சிறப்பு அம்சங்களாகும்.
பழங்குடியினர் நலத்துறை அமைச்சகம்
ஊட்டச்சத்து மாதத்தையொட்டி பழங்குடியினர் பகுதிகளில் மாநில அரசுகளால் ஏற்பாடு செய்யப்பட்டுள்ள நிகழ்ச்சிகள் குறித்து பழங்குடியினர் நலத்துறைச் செயலாளர் ஆய்வு
ஊட்டச்சத்து மாதத்தையொட்டி  அரசுகளால் பழங்குடியினர் வசிக்கும் பகுதிகளில் ஏற்பாடு செய்யப்பட்டுள்ள நிகழ்ச்சிகள் மற்றும் கொண்டாட்டங்கள் குறித்து மத்திய பழங்குடியினர் நலத்துறைச் செயலாளர் திரு. தீபக் கான்டேகர் ஆய்வு செய்தார். புதுதில்லியிலிருந்து காணொலி காட்சி மூலம் நடைபெற்ற இந்த ஆய்வுக் கூட்டத்தில், 23 மாநிலங்கள் / யூனியன் பிரதேசங்கள் பங்கேற்றன. செப்டம்பர் மாதத்தில்  அந்தந்த மாநில பழங்குடியினர் நலத்துறையினரால் ஏற்பாடு செய்யப்பட்டுள்ள வாராந்திர நிகழ்ச்சிகளின் அட்டவணை மற்றும் செயல்திட்டங்களுக்கான ஆயத்த நிலைக் குறித்து இன்றைய ஆய்வுக் கூட்டத்தில் விரிவாக விவாதிக்கப்பட்டது.
அப்போது பேசிய பழங்குடியினர் நலத்துறைச் செயலாளர் திரு. தீபக் கான்டேகர், தமது துறையின் கட்டுப்பாட்டில் உள்ள அமைப்புகள் / நிறுவனங்கள், வட்டார, மாவட்ட மற்றும் மாநில அளவில் ஏற்பாடு செய்துள்ள நிகழ்ச்சிகள் குறித்து மனநிறைவு தெரிவித்தார். ஊட்டச்சத்து குறித்து அடிமட்ட அளவில் விழிப்புணர்வு ஏற்படுத்த, கிராமசபைக் கூட்டங்களுக்கு ஏற்பாடு செய்யுமாறும் அவர் மாநில அரசுகளைக் கேட்டுக் கொண்டார். ஊட்டச்சத்து மாத கொண்டாட்டம் பற்றிய நிகழ்ச்சிகள் பற்றிய செய்திகள் மற்றும் விளம்பரத்திற்கான ஏற்பாடுகளைச் செய்யுமாறும் மாநில அரசுகளை அவர் கேட்டுக் கொண்டார்.
மத்திய மகளிர் மற்றும் குழந்தைகள் மேம்பாட்டுத்துறைச் சார்பில், ஊட்டச்சத்து இயக்கத்தின் கீழ், கொண்டாடப்படும் தேசிய ஊட்டச்சத்து மாதத்தின்போது, பழங்குடியின மக்களின் தேவைகளை நிறைவேற்ற மத்திய பழங்குடியினர் நலத்துறையும் நடவடிக்கை மேற்கொண்டு வருகிறது.
மேலும் கூடுதல் விவரங்களுக்கு www.pib.nic.in. என்ற வலைதளத்தைப் பார்க்கவும்
தொலைதொடர்பு மற்றும் தகவல் தொழில்நுட்ப அமைச்சகம்
இந்தியா – கம்போடியா இடையே தொலைத் தொடர்புத்துறையில் ஒத்துழைப்பதற்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு.நரேந்திரமோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியா – கம்போடியா இடையே தொலைத் தொடர்புத்துறையில் ஒத்துழைப்பதற்கான புரிந்துணர்வு ஒப்பந்தத்திற்கு ஒப்புதல் அளிக்கப்பட்டது. இந்தப் புரிந்துணர்வு ஒப்பந்தம் மார்ச் 2019ல் கம்போடியாவில் கையெழுத்தானது.
சிறப்பு சேவைகள் மற்றும் கட்டுரைகள்
தமிழக கடற்கரை வழியாக கடத்தி வரப்பட்ட ரூ.18.34 கோடி மதிப்புள்ள 35.6 கிலோ வெளிநாட்டு தங்கத்தை சென்னை வருவாய் புலனாய்வு இயக்குனரகம் பறிமுதல்
சென்னை வருவாய் புலனாய்வு இயக்குனரகம்  சமீபத்தில் நடத்திய மிகப்பெரிய கடத்தல் தடுப்பு நடவடிக்கையாக, 27.10.2022 அன்று தமிழகத்தின் கடலோரப் பகுதி வழியாக கடத்தப்பட்ட ரூ.18.34 கோடி மதிப்புள்ள 35.6 கிலோ வெளிநாட்டு தங்கத்தை பறிமுதல் செய்தது.
டிஆர்ஐ-க்கு கிடைத்த ரகசிய தகவல்களின் அடிப்படையில், மதுரை-ராமநாதபுரம் நெடுஞ்சாலையில் அமைந்துள்ள சுங்க சாவடியில் காரில் பயணித்த 3 பேரை மடக்கிப் பிடித்தனர். பின்னர் காரை சோதனையிட்ட அதிகாரிகள், அவர்கள் காரில் மறைத்து கடத்தி கொண்டு வந்த தங்கத்தை மீட்டு, பறிமுதல் செய்தனர்.
முதற்கட்ட விசாரணையில் இலங்கையில் இருந்து தமிழக கடற்கரை வழியாக இந்தியாவிற்கு தங்கம் கடத்தி வரப்பட்டது தெரியவந்தது. இதுவரை 3 பேர் கைது செய்யப்பட்டு நீதிமன்ற காவலில் வைக்கப்பட்டுள்ளனர்.
மேலும் விசாரணை நடந்து வருகிறது.
டிஆர்ஐ என்பது இந்திய அரசின் முதன்மையான கடத்தல் தடுப்பு அமைப்பாகும். டிஆர்ஐ சென்னை, கடத்தலைத் தடுப்பதில் எப்போதும் விழிப்புடன் செயல்பட்டு வருகின்றது. டிஆர்ஐ சென்னை மேற்கொண்ட தீவிர கடத்தல் தடுப்பு நடவடிக்கைகளால் ஏப்ரல் 2022 முதல் தமிழக கடற்கரை வழியாக 105 கிலோவுக்கு மேல் கடத்தப்பட்ட வெளிநாட்டு தங்கத்தை பறிமுதல் செய்திருப்பது குறிப்பிடத்தக்கது.